แรงขายทำกำไรกด SET บ่ายไหล 8 จุด หลังไร้ปัจจัยใหม่หนุน แนะติดตามผลประชุม Fed คืนนี้
แรงขายทำกำไรกด SET บ่ายไหล 8 จุด หลังไร้ปัจจัยใหม่หนุน แนะติดตามผลประชุม Fed คืนนี้
27 ม.ค. 2564

ผู้สื่อข่าวรายงานว่า ดัชนีตลาดหุ้นไทย ณ เวลา 15.09 น. อยู่ที่ระดับ 1,505.09 จุด ลบ 7.74 จุด หรือ 0.51% ด้วยมูลค่าการซื้อขาย 5 หมื่นล้านบาท
ด้าน บล.ซีจีเอส-ซีไอเอ็มบี ระบุว่า ตลาดภาคบ่ายยัง sideway ทั้งแดนบวกและแดนลบ เพื่อรอปัจจัยใหม่ ทั้งผลการประชุมธนาคารกลางสหรัฐ (Fed) ในคืนนี้และผลการดำเนินงานไตรมาส 4/20 ที่กำลังทยอยประกาศ แม้มีปัจจัยบวกจากการผ่อนคลายมาตรการควบคุม COVID-19 ของภาครัฐบางส่วนที่น่าจะทำให้มีแรงซื้อเก็งกำไรกลุ่มที่เติบโตจากภายใน (domestic play) เข้ามาแต่ก็อาจจะไม่เพียงพอที่จะผลักดันดัชนีไปได้ไกล เนื่องจากตลาดหุ้นทั่วโลกกำลังอยู่ในช่วงของการปรับฐานและ valuation ของตลาดไทยก็ไม่ได้ถูกมากนัก
โดยกลยุทธ์ช่วงบ่ายให้ทยอยขายทำกำไรบางส่วนต่อจากช่วงเช้า แล้วรอจังหวะดัชนีปรับฐานลงที่ระดับ 1480-1500 จุด เป็นจุดเข้าซื้อเล่นรอบใหม่บ่ายนี้ใหม่แนวรับที่ 1506-1500 จุด และแนวต้านที่ 1515-1520 จุด แนะนำซื้อเก็งกำไร SAPPE, STGT, TVO และ WHA